अमृतसर में रात को हुए धमाकों की वजह आई सामने, पाकिस्तान को मुंहतोड़ जवाब देने के लिए IAF कर रही थी तैयारी  
अमृतसर में रात को धमाके सुने गए थे 
अब वजह आई सामने, IAF कर रही थी अभ्यास 
लड़ाकू विमानों ने सुपर सोनिक गति से भरी थी उड़ान
Amritsar Trends on Twitter: पंजाब के अमृतसर (Amritsar) में बीती रात तेज धमाकों की वजह सामने आ गई है. सूत्रों ने बताया, "भारतीय वायुसेना ने गुरुवार रात को पंजाब तथा जम्मू एवं कश्मीर के आकाश में अभ्यास किया, जिसमें बड़ी तादाद में लड़ाकू विमान शामिल हुए. अभ्यास के दौरान भारतीय वायुसेना के फ्रंटलाइन विमानों समेत अनेक विमानों ने भाग लिया, और अमृतसर (Amritsar) सहित सीमाई जिलों में सुपरसोनिक गति से उड़ान भरी...". सूत्रों का कहना है कि IAF की इस ड्रिल के पीछे मकसद यह था कि पाकिस्तानी एयरफोर्स द्वारा भारतीय वायुक्षेत्र के उल्लंघन की स्थिति में उसका मुंहतोड़ जवाब दिया सके. 
Sources: Indian Air Force carried out major readiness exercise last night over Punjab and Jammu in which large number of fighter aircraft participated. During the exercise, IAF jets,including frontline aircraft, flew at supersonic speeds in the border districts including Amritsar pic.twitter.com/QChQ4szjp6
आपको बता दें कि देर रात अमृतसर (Amritsar)  और उसके आसपास के इलाकों में लोगों ने तेज धमाके की आवाज सुनी थी. हालांकि यह पता नहीं चल पा रहा था कि ये धमाके आखिर किस चीज के हैं. प्रशासन को भी इस बारे में कोई जानकारी नहीं थी. कुछ स्थानीय निवासियों ने दावा किया कि धमाके इतनी तेज थे कि उनके मकान तक हिल गए. रात को हुए धमाके चौतरफा चर्चा का विषय बन गए थे. आपको बता दें कि जम्मू-कश्मीर में हुए पुलवामा आतंकी हमले के बाद 26 फरवरी को भारत ने पाकिस्तानी सरजमीं पर पल रहे जैश के आतंकी ठिकानों पर हमला बोला था. भारतीय वायुसेना ने पाकिस्तान के बालाकोट में जैश ए मोहम्मद के आतंकी शिविर पर 1000 किलो के बम गिराए थे. इसमें काफी आतंकियों के मारे जाने की बात सामने आई.
Sources: The reason for carrying out the combat drill was to be prepared for thwarting any misadventure by the Pakistan Air Force (PAF) to intrude into the Indian air space https://t.co/8yK62UsqRO
भारत ने करीब 12 मिराज लड़ाकू विमानों का इस्तेमाल किया और 1000 किलो बमों की बारिश कर दी. इसके बाद पाकिस्तान की बौखलाहट सामने आने लगी और उसने भारत के दावे को खारिज करने की कोशिश की. भारतीय वायुसेना की कार्रवाई के अगले ही दिन पाकिस्तान के लड़ाकू जहाज भारतीय सीमा में घुसने का प्रयास कर रहे थे. IAF ने इसका मुंहतोड़ जवाब दिया. वायुसेना के विंग कमांडर अभिनंदन 27 फरवरी को सुबह करीब दस बजे पाकिस्तानी वायुसेना के फाइटर प्लेन का पीछा करते हुए पाकिस्तान की सीमा में जा घुसे थे. पाकिस्तान के एफ-16 को मार गिराने के बाद अभिनंदन का विमान भी क्रैश हो गया. इस वजह से उन्हें किसी तरह पैराशूट की मदद से उतरना पड़ा. बाद में करीब 60 घंटे बाद पाकिस्तान ने उन्हें रिहा किया था.